
Paraclisul al doilea al Sfântului mare mucenic Efrem cel nou 
(3 ianuarie şi 5 mai) 


alcătuire a părintelui Gherasim athonitul 


Sfântul mare mucenic Efrem cel nou, Grecia - grabnic ajutător şi mare făcător de 
minuni (1384 - 1426) (3 ianuarie şi 5 mai): 


https://www.academia.edu/43109990/Sf% C3% A?2ntul_mare_mucenic_Efrem_cel_nou_Gre 


cia__grabnic_ajut % C4% 83tor_% C5%9Fi_mare_f% C4% 83c % C4% 83tor_de_minuni_13 
84 _- 1426 3 ianuarie %C5%9Fi 5 mai 


https://archive.org/details/sf.-efrem-cel-nou 

Paraclisul al doilea al Sfântului mare mucenic Efrem cel nou - pdf: 


https://www2.slideshare.net/steaemy 1/paraclisul-al-doilea 


https://archive.org/details/paraclisul-al-doilea 


https://www.academia.edu/49268878/Paraclisul_al_doilea_al_Sf% C3% A2ntului_mare_mu 
cenic_ Efrem cel nou 


&&& 
[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă Ție, Dumnezeul nostru, slavă Ţie! 
Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

TE 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Impăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 

Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt, 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia! (de 3 ori) 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


După care aceste tropare, glasul 4: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele “Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Celor ce se apropie de cinstitele tale moaşte şi cer mijlocirea ta cea caldă, dă-le pu- 
rurea dumnezeiasca ta ocrotire, izbăvindu-i pe aceştia de ispite, primejdii şi de toa- 
te necazurile şi de bolile cumplite, Sfinte cuvioase mucenice Efrem, ca cel ce eşti 
Mântuitorului slujitor prea fierbinte. 


Slavă Tatălui şi Fiului şi Sfântului Duh. 


Prin aflarea cinstitelor tale moaşte ai veselit sfânta ta mănăstire şi ai umplut de bu- 
curie inimile credincioşilor, care câştigând harul tău, strigă: Tu eşti adăpostirea 
noastră şi cald apărător, Sfinte cuvioase mucenice Efrem. Pentru aceasta izbăveş- 
te-ne de necazuri cumplite. 


Şi acum şi pururea şi în vecii vecilor. Amin. 


Niciodată nu vom tăcea, de Dumnezeu Născătoare, a vesti noi, nevrednicii, puterile 
tale, că de nu ai fi stat înainte rugându-te pentru noi, cine ne-ar fi izbăvit dintru atâ- 
tea nevoi sau cine ne-ar fi păzit până acum slobozi? De la tine, Stăpână, nu ne vom 
depărta, căci tu îi izbăveşti pe robii tăi pururea din toate nevoile. 


Apoi: Psalmul 50 

1. Miluieşte-mă, Dumnezeule, după mare mila Ta 

2. Și după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor în- 
toarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Și îndată cântăm Canonul, al cărui acrostih în greceşte este: „Veseleşte-ne pe noi, 
părinte cu slava ta." 


Cântarea | , glasul 8 


Irmos: Apa trecând-o ca pe uscat şi din răutatea egiptenilor scăpând, israeliteanul, 
striga: Izbăvitorului şi Dumnezeului nostru să-l cântăm. 


Stih: Sfinte Efrem, roagă-te lui Dumnezeu pentru noi. 


Ca un crin de primăvară din pământ au ieşit, părinte Efrem, cinstitele tale moaşte, 
izgonind prin mireasmă cerească greul miros al patimilor. 


Stih: Sfinte Efrem, roagă-te lui Dumnezeu pentru noi. 

De sus cercetând mănăstirea ta, care te cinsteşte cu evlavie, dă-i acesteia, Sfinte 
Efrem prea fericite, bogatul har al binecuvântării tale. 


Slavă Tatălui şi Fiului şi Sfântului Duh. 


Cu lumina sfintelor tale rugăciuni, ceața păcatelor şi noaptea ispitelor, împrăştie- 
le, părinte, celor ce cu credinţă se închină la sfintele tale moaşte. 


Şi acum şi pururea şi în vecii vecilor. Amin. 

Izbăveşte-mă de toată uneltirea vrăjmaşului celui netrupesc cu cinstită mijlocirea 
ta, întăreşte-mă, ceea ce eşti singura Născătoare de Dumnezeu, ca să cânt slava ta 
cea nespusă. 

Cântarea a 3-a 

Irmos: Doamne, cela ce ai făcut cele de deasupra crugului ceresc şi ai zidit Biseri- 
ca, Tu pe mine mă întăreşte întru dragostea Ta, că Tu eşti marginea doririlor şi cre- 
dincioşilor întărire, Unul lubitorule de oameni. 


Stih: Sfinte Efrem, roagă-te lui Dumnezeu pentru noi. 


Răsărit-au în vremurile din urmă ca o stea prea luminoasă prin descoperire sfintele 
tale moaşte, părinte, luminând inimile celor care cer ajutorul tău. 


Stih: Sfinte Efrem, roagă-te lui Dumnezeu pentru noi. 

Prin roua cinstitelor tale rugăciuni stingi arşiţa tuturor bolilor şi a grelelor necazuri. 
Pentru aceasta strigăm ţie: Stinge durerile noastre, sfinte cu ploaia dumnezeiescu- 
lui Duh. 

Slavă Tatălui şi Fiului şi Sfântului Duh. 


Celor ce alergă cu râvnă la sfintele tale moaşte, le aduci vindecare, părinte şi izbă- 
vire de toată răutatea; căci tu le dai tuturor har şi milă, ca un prea îndurat. 


Şi acum şi pururea şi în vecii vecilor. Amin. 

Tron înţelegător te-ai arătat şi cort de aur al Împăratului slavei şi Atotţiitorului, Fe- 
cioară prea curată. Pentru aceasta arată-mă şi pe mine prin faptele curăţiei locaş al 
dumnezeiescului har. 


Mântuieşte cu dumnezeiasca ta ocrotire de toată vătămarea, de boli şi de necazuri, 
pe cei ce vin la tine, purtătorule de Dumnezeu Efrem, mare mucenice al lui Hristos. 


Caută cu milostivire, de Dumnezeu Născătoare prea lăudată, spre necazul meu cel 
cumplit al trupului şi vindecă durerea sufletului meu. 


[Apoi preotul zice Ectenia...] 

După care se cântă Sedelna, glasul 2: 

Podobie: Ceea ce eşti rugătoare caldă şi zid nebiruit, izvor de milă şi lumii scăpa- 
re, cu de-adinsul strigăm către tine Născătoare de Dumnezeu, Stăpână: Vino de- 
grab şi ne izbăveşte pe noi din nevoi, ceea ce eşti singură grabnic folositoare. 

Cald ocrotitor te-ai arătat cu adevărat, prin descoperirea sfintelor tale moaşte, nouă, 
celor ce alergăm cu credinţă la mijlocirea ta, Sfinte Efrem de Dumnezeu fericite. 
De aceea, îți strigăm cu credinţă: Roagă-te, părinte lui Hristos pentru noi toți. 


Cântarea a 4-a 


Irmos: Auzit-am Doamne taina iconomiei Tale, înțeles-am lucrurile Tale şi am 
prea slăvit Dumnezeirea Ta. 


Stih: Sfinte Efrem, roagă-te lui Dumnezeu pentru noi. 


In multe feluri te arăţi, fericite, celor ce cheamă dumnezeiescul tău nume şi le îm- 
plineşti, cuvioase Efrem, cererile cele către mântuire. 


Stih: Sfinte Efrem, roagă-te lui Dumnezeu pentru noi. 


Celor neputincioşi vindecare şi celor necăjiţi bucuria cea mai bună, iar celor ce 
aleargă la acoperământul tău, dă-le ajutorul cel de sus, Sfinte Efrem. 


Slavă Tatălui şi Fiului şi Sfântului Duh. 

Sfinte Efrem, păzeşte mănăstirea ta, în care se cinstesc sfintele tale moaşte, nevă- 
tămată de uneltirile vrăjmaşului. 


Şi acum şi pururea şi în vecii vecilor. Amin. 


Din pântecele tău, Curată a răsărit Soarele dreptăţii, cu ale cărui raze luminează cu 
totul cugetul meu cel întunecat. 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel prea 
înalt; pacea Ta dă-o nouă, lubitorule de oameni. 


Stih: Sfinte Efrem, roagă-te lui Dumnezeu pentru noi. 


Cu toiagul puternicei tale rugăciuni alungă, Sfinte Efrem pe vrăjmaşul cel nevăzut 
care urlă după noi ca un leu. 


Stih: Sfinte Efrem, roagă-te lui Dumnezeu pentru noi. 


Bine te-ai luptat şi acum te-ai făcut cunoscut nouă prin descoperirea sfintelor tale 
moaşte şi sfinţind, fericite, sufletele noastre. 


Slavă Tatălui şi Fiului şi Sfântului Duh. 


Mare ajutor te-ai arătat sfinte, mănăstirii pe care ai îmbogăţit-o ca pe o dumneze- 
iască vistierie cu sfintele tale moaşte cele izvorâtoare de mir. 


Şi acum şi pururea şi în vecii vecilor. Amin. 


Curată Născătoare de Dumnezeu, nevinovată şi pururea fecioară, sufletul meu cel 
slăbănogit de patimi, fă-l vrednic de tămăduire cu harul tău. 


Cântarea a 6-a 
Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 


mă rog: Dumnezeule, din stricăciune scoate-mă. 


Stih: Sfinte Efrem, roagă-te lui Dumnezeu pentru noi. 

În zilele din urmă, harul Duhului Sfânt te-a arătat, vindecător al sufletelor şi al tru- 
purilor noastre, prea fericite părinte, descoperind sfintele tale moaşte din gropile 
pământului, după un timp de tăinuire. 

Stih: Sfinte Efrem, roagă-te lui Dumnezeu pentru noi. 

Înzdrăvenind mădularele paraliticului care s-a închinat la sfintele tale moaşte şi 
întărindu-l cu frică de Domnul, l-ai arătat sănătos pe acesta, părinte. Pentru acea- 
sta, a plecat cu bucurie, slăvind facerea ta de minuni. 

Slavă Tatălui şi Fiului şi Sfântului Duh. 

Când te-ai arătat egumenei, i-ai făcut cunoscute cele despre tine; şi acum, părinte, 
celor ce te doresc, arată-le sfânta ta faţă şi umple-i de bucurie cerească, Sfinte 
Efrem de Dumnezeu slăvite. 

Şi acum şi pururea şi în vecii vecilor. Amin. 

Vas ales şi Biserică luminoasă a celui Preaînalt te-ai arătat, din curatele tale sân- 
giuiri, Fecioară dând lumii ca om pe Hristos, pe care roagă-L să miluiască sufletele 


noastre. 


Mântuieşte cu sfânta ta ocrotire pe cei ce vin la tine, de toată vătămarea, de boli şi 
de necazuri, purtătorule de Dumnezeu Efrem, mare mucenice al lui Hristos. 


Curată, care prin cuvânt ai născut pe Cuvântul la plinirea vremii, în chip netâlcuit, 
nu înceta rugându-L, ca una ce ai îndrăznire de Maică. 


Condacul, glasul 2: 

Podobie: Cu ale sângiuirilor tale... 

Prin descoperirea sfintelor tale moaşte, strălucirea ta ai făcut-o cunoscută tuturor, 
căci întotdeauna izvorăşti vindecări şi izbăveşti de întâmplări cumplite, Sfinte 
Efrem, pe cei ce cheamă numele tău. 


Prochimenul: Cinstită este înaintea Domnului, moartea cuviosului Lui. 


Stih: Sfinţilor din pământul Lui minunate a făcut Domnul toate voile Sale întru 
dânşii. 

Din Sfânta Evanghelie de la Matei citire 


Zis-a Domnul ucenicilor Săi: 

27. Toate Mi-au fost date de către Tatăl Meu şi nimeni nu cunoaşte pe Fiul, de- 
cât numai Tatăl, nici pe Tatăl nu-L cunoaşte nimeni, decât numai Fiul şi cel 
căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Slavă Tatălui şi Fiului şi Sfântului Duh. (glas 2) 


Pentru rugăciunile cuviosului Tău, Milostive, curăţeşte mulțimea greşelilor noa- 
stre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-mă Dumnezeule după mare mila Ta şi după mulţimea îndură- 
rilor Tale şterge fărădelegile noastre. 


Chinurile barbarilor cu tărie le-ai răbdat şi mucenic biruitor al Domnului te-ai ară- 
tat, Sfinte Efrem, şi credincioşilor bucurie mare le-ai dăruit prin aflarea moaştelor 
tale, prin care se alungă toată răutatea lui Veliar, iar bolile se tămăduiesc şi rănile 
sufletelor se vindecă. Pentru aceasta îți strigăm: nu înceta a te ruga lui Hristos să se 
dăruiască tuturor iertare şi viață paşnică. 


[Preotul: Mântuieşte, Dumnezeule, poporul ...] 
Cântarea a 7-a 
Irmos: Tinerii cei ce au mers în ludeeca în Babilon oarecând, cu credinţa Treimii 


văpaia cuptorului au călcat-o cântând: bine eşti cuvântat, Dumnezeul părinţilor no- 
ştri. 

Stih: Sfinte Efrem, roagă-te lui Dumnezeu pentru noi. 


Din cer venind aici la turma ta, cugetătorule de Dumnezeu, te arăţi în chip slăvit 
prin felurite arătări şi plineşti cererile celor ce te laudă, cuvioase mucenice Efrem. 


Stih: Sfinte Efrem, roagă-te lui Dumnezeu pentru noi. 


In chip străin arătându-te în vis şi aievea, întru tot fericite părinte Efrem, dăruieşti 
bucurie şi mulţime de daruri, celor ce slăvesc sfânta ta viaţă. 


Slavă Tatălui şi Fiului şi Sfântului Duh. 

Sfânta ta Mănăstire, îmbogăţită cu sfintele tale moaşte ca şi cu o dumnezeiască 
sfințire şi dar sfânt, prin harul tău sfinţeşte pe cei ce de pretutindeni aleargă cu cre- 
dinţă la dânsa. 

Şi acum şi pururea şi în vecii vecilor. Amin. 

Prin lucrarea nematerialnică a cinstitei tale rugăciuni, de Dumnezeu dăruită, sufle- 
tul meu învredniceşte-l să dea roade de pocăință, ca, după sfârşit, să mă fac părtaş 
vieţii celei de sus. 


Cântarea a 8-a 


Irmos: Pe Împăratul Ceresc, pe care Îl laudă Oştile îngereşti, lăudaţi-L şi-L prea 
înălţaţi întru toţi vecii. 


Stih: Sfinte Efrem, roagă-te lui Dumnezeu pentru noi. 


Bucură, părinte Efrem, cu ajutorul tău cel îmbucurător pe cei ce suspină în întristări 
şi nevoi, ferindu-i de toată amărăciunea. 


Stih: Sfinte Efrem, roagă-te lui Dumnezeu pentru noi. 


Cu roua dumnezeieştilor rugăciuni, cugetătorule de Dumnezeu, durerea cea arză- 
toare a sufletului meu, stinge-o şi dăruieşte-mi dumnezeiască alinare. 


Slavă Tatălui şi Fiului şi Sfântului Duh. 

Părinte, locuind cu cetele Sfinţilor, roagă-te cu aceştia pentru cei ce cinstesc sfin- 
tele tale moaşte, de Dumnezeu purtătorule. 


Şi acum şi pururea şi în vecii vecilor. Amin. 


Scoate-mă, Fiică, din stăpânirea vrăjmaşului şi spală-mi mintea mea cea întinată 
prin gânduri şi fapte păcătoase. 


Cântarea a 9-a 

Irmos: Cu adevărat te mărturisim pe tine Născătoare de Dumnezeu noi cei mân- 
tuiți prin tine, Fecioară curată, împreună cu Cetele cele fără de trup, mărindu-te pe 
tine. 


Stih: Sfinte Efrem, roagă-te lui Dumnezeu pentru noi. 


Tămăduieşte, întru tot fericite, de tot răul obicei pe cei ce se apropie de sfintele tale 
moaşte, cuvioase mucenice al Domnului, fericite Efrem. 


Stih: Sfinte Efrem, roagă-te lui Dumnezeu pentru noi. 


Mănăstirea ta cea sfântă, neîncetat păzeşte-o, sfinte cu minunata ta ocrotire de 
uneltirile lui Veliar şi de tot necazul. 


Slavă Tatălui şi Fiului şi Sfântului Duh. 


Noule între Sfinţi, ca cel arătat în cele din urmă vremi, făcătorule de minuni Sfinte 
Efrem vrednicule de laudă, izbăveşte-mă şi pe mine de sminteala vrăjmaşului. 


Și acum şi pururea şi în vecii vecilor. Amin. 


Mintea mea, Născătoare de Dumnezeu, arată-o biruitoare asupra gândurilor dori- 
toare de cele pământeşti ale celui rău şi inima mea fă-o părtaşă dumnezeieştii lumi- 
nări. 


Apoi: Cuvine-se cu adevărat să te fericim, Născătoare de Dumnezeu, cea pururea 
fericită și prea nevinovată şi Maica Dumnezeului nostru. Ceea ce ești mai cinstită 
decât heruvimii şi mai mărită fără de asemănare decât serafimii, care fără stri- 
căciune pe Dumnezeu Cuvântul ai născut, pe tine, cea cu adevărat Născătoare de 
Dumnezeu, te mărim. 

Apoi preotul tămâiază altarul şi pe popor, timp în care se cântă aceste tropare: 


Bucură-te, cel ce te-ai luptat cu tărie de demult şi te-ai făcut cunoscut acum Bise- 
ricii lui Hristos prin descoperirea dumnezeieştilor tale moaşte, cuvioase mucenice 
Efrem, vrednicule de uimire. 


Te-ai arătat şi ai adeverit în chip lămurit chemarea ta, părinte, şi cinstitul tău sfâr- 
şit. De aceea, închinându-ne la dumnezeieştile tale moaşte, cuvioase mucenice 
Efrem, primim har. 


Neştiut ai rămas mulţi ani şi prin descoperirea cinstitelor tale moaşte, ai arătat lu- 
mii harul tău cel bogat lucrând minuni, fericite Efrem. 


Bucură-te, al cuvioşilor părtaş; bucură-te, cel ce ai râvnit la virtutea mucenicilor; 
bucură-te, cel ce în muntele Neprihăniţilor ai fost descoperit. 


Prin puterea dumnezeiască izvorăşti har şi trupul tău vindecă pe cei neputincioşi. 
Pentru aceasta, cei ce vin la sfânta ta mănăstire dobândesc sănătatea sufletului şi a 
trupului. 


Având îndrăzneală către Hristos, Sfinte Efrem de Dumnezeu purtătorule, roagă-te 
cu dinadinsul pentru Mănăstirea ta care îți este închinată, şi pentru toţi care cer aju- 
torul tău. 


Cu toate Oştirile îngereşti, cu Botezătorul, cu apostolii cei slăviţi şi cu tot soborul 
sfinților, Preacurată, Fiului tău te roagă, toţi să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 

Apoi troparele de umilinţă, glasul 6: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi preotul zice Ectenia, după care se cântă pe larg aceste tropare, glasul 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a înde- 

mnat a săruta, cu inima şi cu buzele, trupul Tău cel nestricat. Insă fiind cuprins de 
frică, se bucura strigând către Tine: Slavă smereniei Tale, iubitorule de oameni! 


Pe toţi care cad cu credinţă la moaştele tale cele izvorâtoare de mir, fericite Efrem, 
acoperă-i şi izbăveşte-i din tot necazul şi iertarea greşelilor şi vindecarea tuturor 
bolilor cere de la Hristos Dumnezeu. Binecuvântează, cugetătorule de Dumnezeu, 
cinstita ta Mănăstire, care a fost închinată purtării tale de grijă. 


Glasul 8: 
Stăpână, primeşte rugăciunile robilor tăi şi ne izbăveşte de toată nevoia şi necazul. 


Toată nădejdea mea spre tine o pun, Maica lui Dumnezeu, păzeşte-mă sub acope- 
rământul tău. 


Pentru rugăciunile Sfinţilor părinţilor noştri, Doamne lisuse Hristoase, Dumne- 
zeul nostru, miluieşte-ne pe noi. Amin. 


(Extras din cărticica: Sfântul Efrem cel nou - Viaţa, minuni, paraclise, rugă- 
ciuni) 


SR 5 e 


Sfântul Efrem cel nou este un sfânt cunoscut de puţin timp de credincioşii orto- 
docşi din România, purtând numele „grabnic ajutător în toate nevoile“. Deşi a trăit 
în secolul al XV-lea şi a fost martirizat la data de 5 mai 1426, este cinstit de cre- 
dincioşi ca salvator al celor deznădăjduiţi şi ocrotitor al celor dependenţi de dro- 
guri. Anul acesta, prin aprobarea Sfântului Sinod al Bisericii Ortodoxe Române, 
Sfântul Efrem cel nou a fost trecut în rândul sfinţilor cinstiţi în calendarul nostru 
ortodox. 


Născut în anul 1384 în oraşul grecesc Trikala, Sfântul Efrem (Constantinos Morfis 
după numele de botez) a plecat la 14 ani la Mănăstirea „Buna Vestire“, de pe 
Colina neprihăniţilor, părăsind casa părintească, pe mama văduvă şi cei şapte fraţi. 
A fugit din calea turcilor conduşi de Baiazid I, care începuseră răpirea tinerilor de 
14-20 de ani pentru a-i înregimenta cu forţa ca ieniceri. 


În anul 1416, turcii au prădat peninsula Attika şi, în 1424, invadând mănăstirea, au 
omorât cu sabia toţi călugării. Sfântul Efrem era atunci în peşteră, sus în munte, şi 
când s-a întors, a găsit trupurile neînsuflețite ale monahilor. 

După un an, turcii au venit din nou şi, găsindu-l pe sfânt, l-au supus torturii cu o 
barbarie rar întâlnită, timp de opt luni şi jumătate. Văzând că nu renunță la credinţa 
sa, l-au atârnat cu capul în jos într-un copac bătrân, i-au străpuns trupul cu cuie şi 
într-un final, i-au înfipt în pântece un tăciune aprins. 


Moaştele sfântului, descoperite după 500 de ani 


Timp de 500 de ani nu a ştiut nimeni de acest sfânt, până în 3 ianuarie 1950, când 
stareţa Mănăstirii „Buna Vestire“ de pe Colina neprihăniților (mănăstirea a fost 
restaurată în secolul XX şi transformată în mănăstire de maici), maica Macaria a 
descoperit în chip minunat sfintele sale moaşte. Despre viaţa sa, tot sfântul a po- 
vestit atunci când s-a arătat maicii sub chip de călugăr sau de preot. 


În vara anului 1945, schimonahia Macaria vizita localitatea Nea Makri. A urcat să 
aprindă o candelă la ruinele mănăstirii de pe Colina neprihăniţilor, gândindu-se că 
se află pe un loc sfânt şi rugându-se la Dumnezeu să o învrednicească să i se arate 
vreunul din părinţii care vieţuiseră acolo. Şi-a încropit o chiliuţă şi a rămas în ea 
până la sfârşitul vieţii. 


Într-o zi, o voce lăuntrică i-a zis: „Sapă acolo şi vei găsi ceea ce doreşti“. Punând 
un lucrător de la mănăstire să sape, a găsit la 1,7 m moaştele întregi ale unui că- 
lugăr care fusese preot, după cum era îmbrăcat. Ploaia a început şi maica a lăsat 
moaştele unde le găsise şi a plecat la slujbă. 


După Vecernie, sfântul 1 s-a arătat maicii spunându-i: „Până când mă vei lăsa acolo 
jos?* Era un călugăr înalt, brunet, cu barbă mare, în mâna stângă îi strălucea o lu- 
mină şi cu mâna dreaptă binecuvânta. Maica i-a cerut iertare şi a doua zi a luat 
moaştele, le-a curăţat şi le-a pus în altar, într-o firidă, şi a aprins o candelă. În acea 
noapte, sfântul i s-a arătat maicii în vis, spunându-i: „Îţi mulţumesc mult. Mă nu- 
mesc Efrem“. 


Descoperirile Sfântului Efrem cel nou 


Unei femei, sfântul i-a descoperit cum a murit, şi, văzându-l aceasta cu o bisericuţă 
în mână, i-a spus aceste cuvinte: „mare mucenic Efrem“. Sfântul a continuat: „M- 
am născut la 14 septembrie, de ziua Sfintei Cruci, şi tot la 14 septembrie, la 42 de 
ani, am dat mărturie prin moarte mucenicească. Să îi spui maicii Macaria să îmi 
ridice un paraclis în cotitura drumului. Acolo voi sta şi mă voi odihni. Scorbura 
copacului mi-a fost mormânt. Necredincioşii m-au torturat chiar şi mort“. 

În anul 1966, în ziua de 29 aprilie, monahia Macaria a primit din nou o descoperire 
de la sfânt: „Deodată, l-am văzut lângă mine, venise fără să păşească. A şoptit cu 
multă evlavie: „Sfântul Efrem şi-a sfârşit viaţa muceniceşte, sub turci, în anul 


cc cc 


1426, pe 5 mai, la ora nouă dimineaţa“. 


În seara următoare, o altă monahie a avut un vis în care i s-a descoperit întreg mar- 
tiriul sfântului. Fusese legat cu capul în jos de un copac bătrân şi în mijlocul pân- 
tecelui i s-a înfipt o bucată de lemn aprins, care îi ardea măruntaiele, în timp ce tru- 
pul îi era străpuns cu multe cuie. 


Minunatele vindecări ale Sfântului Efrem cel nou 


În anul 2010, un autocar cu pelerini din România a mers la Mănăstirea Sfântului 
Efrem, pentru a i se închina. La mănăstire, o americancă a rugat şoferul să o ia şi 
pe ea până în Atena, pentru a prinde avionul. Pe drum, le-a povestit că era între 
două avioane şi venise personal să îi mulțumească sfântului că o vindecase de o 
boală incurabilă: fusese internată în spital, iar comisia de medici, analizându-i 
situația, a decis să îi facă operaţie. I-au explicat riscurile şi şansele de reuşită şi au 
convins-o că era singura soluție. Operația fusese programată pentru a doua zi. 
Dimineaţa, un tânăr medic a intrat în salonul ei şi s-a prezentat: „Sunt medicul 
Efrem, spune-le să îți mai facă încă o dată analizele. Nu ai nevoie de operație“. La 
venirea medicilor, sala de operaţie fiind pregătită, pacienta a cerut reluarea ana- 
lizelor, aşa cum îi spusese „medicul Efrem“. Medicii au ridicat din umeri, deoarece 
nu era nici unul cu acest nume, dar i-au îndeplinit cererea. După analize, au con- 
statat că se vindecase şi nu mai era nevoie de operaţie. După rezultat, unul dintre 
medicii din comisie, grec de origine, i-a spus să vină şi să îi mulţumească Sfântului 
Efrem, la Nea Makri, lângă Atena, pentru minunea asta. 


La mănăstirea sfântului se duc în fiecare an mii de pelerini, foarte mare parte din 
România, sfântul fiind grabnic ajutător în probleme ale lumii noastre contempo- 
rane, pline de agitaţie. 


Sfântul este prăznuit pe 3 ianuarie (ziua aflării sfintelor sale moaşte) şi pe 5 mai 
(ziua încununării sale în cetele sfinților), fiind canonizat de Patriarhia Ecumenică 


de Constantinopol la data de 11 martie 2011. 


Sfântul Sinod al Bisericii Ortodoxe Române a hotărât, în şedinţa din 22 mai 2014, 
ca sfântul să fie înscris cu numele şi în calendarul Bisericii noastre Ortodoxe. 


(Pr. Corneliu Dogaru - Efrem cel nou din Muntele neprihăniţilor) 


Ar Dr De De Dr de De Dr De De De e Dr De Dr De de De de de dr fr Ar A 


Xp XP XP IP 3 ID e E 30 IE 3 2 2 2 E E 30 E 30 3 De DP E IE IE E E XX 


